**Ministru kabineta noteikumu projekta “Grozījumi Ministru kabineta 2005. gada 30. augusta noteikumos Nr. 664 “Sabiedrisko pakalpojumu licencēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir veicināt dokumentu elektronisko apriti, optimizēt valsts pārvaldes procesus un mazināt administratīvo slogu komersantam, kā arī nodrošināt izsniegto licenču pārskatāmību un atbilstību aktuālajai situācijai. Projekts paredz noteikt, ka Sabiedrisko pakalpojumu regulēšanas komisija (turpmāk – Regulators) licences izsniedz tikai elektroniski atbilstoši normatīvajiem aktiem par elektronisko dokumentu apriti, kā arī, ka Regulators veido licencēto komersantu reģistru un nodrošina tā publisku pieejamību. Tāpat projekts paredz noteikt, ka komersants iesniegumu licences saņemšanai, licences nosacījumu grozīšanai vai licences anulēšanai (atcelšanai) regulatoram iesniedz elektroniski atbilstoši normatīvajiem aktiem par elektronisko dokumentu apriti.Projekts stājas spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Sabiedrisko pakalpojumu regulēšanas komisijas (turpmāk – Regulators) iniciatīvas.Saskaņā ar Elektronisko dokumentu likuma 2. panta otro daļu šā likuma noteikumi par elektronisko dokumentu apriti starp valsts un pašvaldību iestādēm ir piemērojami arī citām publiskām personām un to iestādēm, tiesām, tiesu sistēmai piederīgajām personām un iestādēm, kā arī sabiedrisko pakalpojumu sniedzējiem likuma “Par sabiedrisko pakalpojumu regulatoriem” izpratnē.Valsts pārvaldes institūciju darbības un pakalpojumu kvalitātes uzlabošana, pakalpojumu elektronizācija un administratīvā sloga mazināšana izriet no Ministru kabineta 2014. gada 30. decembra rīkojuma Nr. 827 “Par Valsts pārvaldes politikas attīstības pamatnostādnēm 2014.-2020.gadam”, kas mainījis statusu ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu 2020”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2005. gada 30. augusta noteikumi Nr. 664 “Sabiedrisko pakalpojumu licencēšanas noteikumi” (turpmāk – Noteikumi Nr.664), kas nosaka kārtību, kādā licencē sabiedrisko pakalpojumu sniegšanu un regulējamo nozaru komersantus.Šobrīd Noteikumu Nr.664 13. punkts paredz, ka Regulators 30 dienu laikā no attiecīga iesnieguma saņemšanas pieņem lēmumu par licences izsniegšanu, grozījumu izdarīšanu licences nosacījumos, licences anulēšanu (atcelšanu) vai lēmumu par atteikumu izsniegt licenci.Lai veicinātu dokumentu elektronisko apriti, optimizētu valsts pārvaldes procesus un mazinātu administratīvo slogu komersantam, nepieciešams veikt grozījumus Noteikumos Nr.664, papildinot tos ar tiesību normām, kas noteic, ka Regulators licences izsniedz tikai elektroniski atbilstoši normatīvajiem aktiem par elektronisko dokumentu apriti. Tāpat projekts paredz noteikt, ka komersants iesniegumu licences saņemšanai, licences nosacījumu grozīšanai vai licences anulēšanai (atcelšanai) regulatoram iesniedz elektroniski atbilstoši normatīvajiem aktiem par elektronisko dokumentu apriti.Paredzēts arī noteikt, ka, ja nepieciešams, licencei veido pielikumus (piemēram, karte, kurā ir iezīmēta sniedzamā sabiedriskā pakalpojuma zona, objektu saraksts). Lai optimizētu licencēšanas procesu, paredzēts noteikt, ka nepieciešamības gadījumā var veikt grozījumus tikai licences pielikumā.Vienlaikus, lai nodrošinātu informācijas par Regulatora izsniegtajām licencēm pārskatāmību un atbilstību aktuālajai situācijai, Noteikumus Nr.664 paredzēts papildināt ar normu, kas noteic, ka Regulators veido licencēto komersantu reģistru un nodrošina tā publisku pieejamību. Paredzēts arī noteikt, ka reģistrā izdara attiecīgu atzīmi, ja licence ir anulēta (atcelta), apturēta vai izdarīti grozījumi licences nosacījumos vai licences pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrisko pakalpojumu regulēšanas komisija un Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz regulējamajiem sabiedrisko pakalpojumu sniedzējiem, kurus saskaņā ar regulējamo nozaru speciālajiem normatīvajiem aktiem nepieciešams licencēt. |
| 2. | Tiesiskā regulējuma ietekme uz tautsaimniecību un administratīvo slogu | Projekts veicinās dokumentu elektronisko apriti, optimizēs valsts pārvaldes procesus un mazinās administratīvo slogu komersantam. |
| 3. | Administratīvo izmaksu monetārs novērtējums | Projekta ietvaros Sabiedrisko pakalpojumu regulēšanas komisija sev piekritīgās funkcijas un uzdevumus veiks esošo finanšu resursu ietvaros. Izvērtējot izmaiņas, kas tiks veiktas sabiedrisko pakalpojumu licencēšanā, pārejot uz dokumentu apriti tikai elektroniski, tika secināts, ka samazināsies tikai tās administratīvās izmaksas, kas ir saistītas ar pasta izdevumiem. Aprēķins pasta izdevumu samazinājumam vienas licences nosūtīšanai:* Licences ielikšana aploksnē, adreses uzrakstīšana, nodošana pastā (Vecākais lietvedis) 20 minūtes – 2,80 EUR
* Valsts sociālās apdrošināšanas obligātās iemaksas 24,09% - 0,67 EUR
* Pasta izdevumi – 1,89 EUR

Ietaupījums uz vienas licences nosūtīšanu – 5,36 EURŅemot vērā, ka arī komersants turpmāk iesniegumu licences saņemšanai, licences nosacījumu grozīšanai vai licences anulēšanai (atcelšanai) regulatoram iesniegs tikai elektroniski, tas samazinās pasta izdevumus arī komersantam.Aprēķins pasta izdevumu samazinājumam viena iesnieguma iesniegšanai:* Licences ielikšana aploksnē, adreses uzrakstīšana, nodošana pastā (Lietvedības speciālists) 20 minūtes – 2,40 EUR
* Valsts sociālās apdrošināšanas obligātās iemaksas 24,09% - 0,58 EUR
* Pasta izdevumi – 1,27 EUR

Ietaupījums uz vienas licences nosūtīšanu – 4,25 EURVarētu pieņemt, ka ietaupījums ir pasta izdevumi par iesnieguma iesniegšanu, iespējams arī par vienu reizi papildu informācijas iesniegšanu, un vēl vienu reizi par iepriekšējās licences atdošanu, kas jāsūta atpakaļ (un nebūs jāsūta atpakaļ elektroniski). Attiecīgi ietaupījums komersantam būtu divi vai trīs pasta sūtījumi 4,25 x 3 = 12,74 EURPrecīzu administratīvo izmaksu samazinājuma monetāro novērtējumu sniegt nav iespējams, jo gada griezumā nav konkrēti paredzams, cik iesniegumi licences saņemšanai vai licences nosacījumu grozīšanai tiks saņemti. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu izstrādē tika nodrošināta, Informējot sociālos partnerus par plānotajiem priekšlikumiem grozījumu veikšanai noteikumos, kā arī publicējot noteikumu projektu Ekonomikas ministrijas mājas lapā divas nedēļas pirms tā izsludināšanas Valsts sekretāru sanāksmē.Pēc likumprojekta izsludināšanas Valsts sekretāru sanāksmē, turpmākā likumprojekta saskaņošanas gaita tiks nodrošināta Ministru kabineta kārtības rullī noteiktajā kārtībā. |
| 2. | Sabiedrības līdzdalība projekta izstrādē | Tika saņemti priekšlikumi no AS "Sadales tīkls". |
| 3. | Sabiedrības līdzdalības rezultāti | AS "Sadales tīkls" priekšlikumi tika ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Sabiedrisko pakalpojumu regulēšanas komisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs Sabiedrisko pakalpojumu regulēšanas komisijas rīcībā esošo cilvēkresursu ietvaros. |
| 3. | Cita informācija | Projekta izpilde, tajā skaitā licencēto komersantu reģistra izveide un uzturēšana tiks nodrošināta Sabiedrisko pakalpojumu regulēšanas komisijas esošo budžeta līdzekļu ietvaros. |

Ekonomikas ministrs J. Vitenbergs

Vīza:

Valsts sekretārs E. Valantis

Kudure-Ševčuka, 67013179

Evita.Kudure-Sevcuka@em.gov.lv